מריה בלו

מריה אלנה בלו (באנגלית: Maria Elena Bello; נולדה ב-18 באפריל 1967) היא שחקנית קולנוע אמריקאית, שהייתה מועמדת פעמיים לפרס גלובוס הזהב. בלו נולדה בנוריסטאוון, פנסילבניה. היא בתם של קייטי נורה, אחות, וג'ו בלו, קבלן. בלו גמרה בהצלחה את לימודיה בתיכון הארכיבישוף קארול. למדה באוניברסיטת וילנובה את תחום מדע המדינה במטרה להפוך לעורכת דין, ותוך כדי לקחה שיעורי משחק רק בתור תחביב. לאחר לימודיה, החלה בלו להופיע במחזות אוף ברודוויי ובתפקידי אורח בסדרות "The Commish","Due South" ו-"ER". תפקידה הראשון על המסך היה ב-1996 כאשר לוהקה לתפקיד גברת סמית' בסדרת הטלוויזיה "מר וגברת סמית'". התוכנית ירדה מהמסך לאחר שמונה שבועות בלבד. התפקיד הקולנועי הראשון של בלו היה ב-1998 בסרט "לילה נצחי" לצד בן סטילר ואליזבת הרלי. שנה לאחר מכן הופיעה בלו בסרט "פייבק". בשנת 2000 שיחקה בסרט "חופשיות על הבר" ובסרט "דואט". ב-2002 הופיעה בלו בדרמת הפשע של פול שרדר "מאחורי המצלמה". ב-2003 שיחקה בסרט "קולר - להרגיש את וגאס", על הופעתה בסרט קיבלה בלו מועמדות לפרס גלובוס הזהב בקטגוריית השחקנית הטובה ביותר. שנה לאחר מכן שיחקה בלו בסרט המתח/אימה "חלון סודי". ב-2005 השתתפה במותחן "מחלק 13", ובדרמת המתח של דייוויד קרוננברג "היסטוריה של אלימות", על תפקידה בסרט זה קיבלה בלו מועמדות שנייה לפרס גלובוס הזהב. בשנת 2006 הופיעה בלו בקומדיה "תודה שעישנתם", בסרט הדרמה "האחיות", ובסרטו של אוליבר סטון, "מגדלי התאומים". שנה לאחר מכן הופיעה בסרט "מועדון הקריאה של ג'יין אוסטן", בסרט של אלן בול "ערבושית", ובסרט "התנפצות". בשנת 2008 שיחקה בלו בסרט השלישי בטרילוגיית סרטי "המומיה", "המומיה: שובו של קיסר הדרקון". בסרט גילמה בלו את דמותה של אוולין אוקונ'ל קארנהאן ובכך החליפה את רייצ'ל וייס אשר גילמה את הדמות ב-2 הסרטים הראשונים. ב-2013 שיחקה בסרט אסירים. בשנת 2015 השתתפה בסרט "המרוץ לפסגה", ובסרט האימה "בית האימה". ב-2016 שיחקה בסרט האימה "כיבוי אורות", שיחקה בסרט "מקס סטיל" (המבוסס על סדרת האנימציה) ובסרט " פריחה מאוחרת" של קווין פולאק, ושיחקה בסרטים הקנדים "חכי עד שהלן תבוא" ו-"האישור". בנוסף, שיחקה בסדרת הדרמה המשפטית "גוליית" בתפקיד מישל מקברייד, אשתו לשעבר של כוכב הסדרה (בילי בוב תורנטון). בשנת 2017 הצטרפה לעונה ה-15 של סדרת המשטרה "NCIS", בתפקיד ז'קלין "ז'אק" סלואן, פסיכולוגית מבצעית בשירות החקירות של מחלקת הצי של ארצות הברית, אותה גילמה עד העונה ה-18. בשנת 2018 שיחקה בדרמה הרומנטית "יום אחרי יום", בתפקיד אימה של ריינון, הדמות הראשית בסרט. בשנת 2022 לקחה חלק בהפקת וכתיבת סרט האקשן ההיסטורי "לוחמת" בבימויה של ג'ינה פרינס בית'ווד (אנ'). באוגוסט 2024 פורסם כי בלו לוהקה לסדרת הדרמה של נטפליקס בשם "The Waterfront," שנוצרה על ידי קווין ויליאמסון. הסדרה כוללת שמונה פרקים ואושרה לראשונה על ידי נטפליקס במאי. בלו תשחק לצד הולט מק'קלני. בלו תגלם את מיי בקלי, דמות מורכבת שהיא אשתו של הארלן (מק'קלני) ואמא לשני ילדיהם. לאחר שבעלה לקח צעד אחורה מהעסק המשפחתי, היא ובנם ניהלו את עסקי הדיג בדרכים מפוקפקות בניסיון נואש להציל את המשפחה. בלו קיימה מערכת יחסים עם דן מק'דמרוט ולשניים נולד בן, ג'קסון בלו (2005) לפני שנפרדו. ב-2013 יצאה מהארון במאמר שכתבה הניו יורק טיימס ובו היא כתבה על מערכת יחסים חד מינית עם בת זוגה דאז, קלייר מאן. באפריל 2015 פרסמה את הספר שכתבה "Whatever...Love Is Love: Questioning the Labels We Give Ourselves". בפברואר 2020, בזמן טקס פרסי האוסקר ה-92 בהופעה הפומבית הראשונה שלהם כזוג, הודיעה בלו שהיא והשפית דומיניק קרן התארסו ב-29 בדצמבר 2019, בזמן חופשה בפריז, צרפת. אתר האינטרנט הרשמי של מריה בלו מריה בלו, ברשת החברתית אקס (טוויטר) מריה בלו, ברשת החברתית אינסטגרם מריה בלו, במסד הנתונים הקולנועיים IMDb (באנגלית) מריה בלו, באתר "אידיבי", מאגר הידע העברי לקולנוע ישראלי ועולמי מריה בלו, באתר AllMovie (באנגלית) מריה בלו, באתר Rotten Tomatoes (באנגלית) מריה בלו, באתר Box Office Mojo (באנגלית) מריה בלו, במסד הנתונים הקולנועיים KinoPoisk (ברוסית) מריה בלו, באתר AllMusic (באנגלית) מריה בלו, באתר MusicBrainz (באנגלית) מריה בלו, באתר Discogs (באנגלית) מריה בלו, באתר Genius Joe Otterson, Maria Bello Joins Kevin Williamson Netflix Series ‘The Waterfront’, Variety, ‏2024-08-20 (באנגלית אמריקאית) Coming Out as a Modern Family, ניו יורק טיימס, 29 בנובמבר 2013